גרנד פרי מונטריאול (באנגלית: Grand Prix Cycliste de Montréal) הוא מרוץ אופניים קנדי חד יומי, שנערך בחודש ספטמבר מאז 2010 שמתחיל ונגמר במונטריאול. המרוץ הוא חלק מסבב מרוצי UCI World Tour. המנצח הראשון במרוץ הוא רוברט חסינק ההולנדי. המנצח האחרון במרוץ מהמהדורה של 2019 הוא גרג ואן אוורמט הבלגי.
ביחד עם גרנד פרי קוויבק, שני המרוצים נחשבים לצמד ומאורגנים על ידי אותה חברה. סיימון גרנס האוסטרלי היה הרוכב הראשון שניצח בשני המרוצים באותה שנה (ב-2014). ב-2018, הפך מייקל מת'יוס לרוכב השני שמנצח בשני המרוצים באותה השנה.
באופן לא אופייני, המרוץ (בניגוד לרוב המרוצים החד יומיים) מתקיים במתכונת של הקפות בתוך מונטריאול. 17 הקפות, שכל הקפה היא 12.1 ק"מ ובמהלכם הרוכבים עוברים בשלושה טיפוסים שונים.
אוחזר מתוך "https://he.wikipedia.org/w/index.php?title=גרנד_פרי_מונטריאול&oldid=26823327"
דף זה נערך לאחרונה ב־22:35, 6 בדצמבר 2019.